62020CO0316_INF
Ordonanța Curții (Camera noua) din 26 noiembrie 2020 –SATA International – Azores Airlines
(cauza C‑316/20)
„Trimitere preliminară – Articolul 99 din Regulamentul de procedură al Curții – Transport aerian – Regulamentul (CE) nr. 261/2004 – Norme comune în materie de compensare și de asistență a pasagerilor în eventualitatea refuzului la îmbarcare și a anulării sau a întârzierii prelungite a zborurilor –Articolul 3 alineatul (3) – Domeniu de aplicare – Excludere – Pasageri care călătoresc gratuit sau la un tarif redus, care nu este disponibil direct sau indirect publicului”
Transporturi – Transporturi aeriene – Regulamentul nr. 261/2004 – Norme comune în materie de compensare și de asistență a pasagerilor în eventualitatea refuzului la îmbarcare și a anulării sau a întârzierii prelungite a zborurilor – Domeniu de aplicare – Pasageri care călătoresc gratuit sau la un tarif redus, care nu este disponibil direct sau indirect publicului – Excludere
[Regulamentul nr. 261/2004 al Parlamentului European și al Consiliului, art. 3 alin.(3)]
(a se vedea punctele 14-19 și dispozitivul)
Dispozitivul
Articolul 3 alineatul (3) din Regulamentul (CE) nr. 261/2004 al Parlamentului European și al Consiliului din 11 februarie 2004 de stabilire a unor norme comune în materie de compensare și de asistență a pasagerilor în eventualitatea refuzului la îmbarcare și anulării sau întârzierii prelungite a zborurilor și de abrogare a Regulamentului (CEE) nr. 295/91 trebuie interpretat în sensul că acest regulament nu se aplică unui pasager care călătorește cu un bilet cu tarif preferențial emis de un operator de transport aerian în cadrul unei operațiuni de sponsorizare a unui eveniment, al cărui beneficiu este limitat la anumite persoane determinate și a cărui emitere presupune autorizația prealabilă și individualizată a acestui operator de transport aerian.